Erna: Ingen regjering med Frp uten handlingsregelen
Statsministerkandidaten var for første gang tydelig på at Frp-leder Siv Jensen ikke vil få bestemme over handlingsregelen i en ny regjering da hun møtte Jens Stoltenberg til duell på VGTV tirsdag ettermiddag. VG-redaktørens dom:Erna vant duellen - Er det umulig for Frp å forhandle med deg om handlingsregelen? - Ja. Jeg opplever at diskusjonen med Frp går på hva vi skal bruke pengene på og ikke hvor mye penger vi skal bruke, sa Solberg.Senere i duellen ba debattleder Mads A. Andersen Solberg om å avklare Frps posisjon ytterligere. - Er det sånn at hvis Frp står fast på at de skal bruke mer enn handlingsregelen, så blir det ikke noen regjering med Høyre og Frp? - Nei, for det ville vært en uansvarlig politikk i dagens situasjon. Vi kommer ikke til å sitte i en regjering som fører en uansvarlig politikk. Det er en del av ryggmargen vår at vi passer på bedriftene, familieøkonomien og passer på at renten er lav, slo Solberg fast.Etter debatten står Solberg fast ved at Frp ikke får slippe til i regjeringskontorene hvis de ikke aksepterer handlingsregelen. - Så dersom frp ikke vil følge handlingsreglen, så blir det ingen regjering med Frp? - Nei, altså for oss så er det sånn at det vil være helt økonomisk uansvarlig i dag å bruke mer eller opp til fire prosent eller mer enn fire prosent. det ville bety en så stor stimulering av norsk økonomi at det vil gi høyre rente og kronekursen vil gå opp, sier Høyre-lederen til VG. Frp-leder Siv Jensen vil ikke kommentere Solbergs uttalelser i debatten. - Jeg har snakket med Erna Solberg i dag og vi er enige om å føre en økonomisk ansvarlig politkkk. Jeg forholder meg til det Høyres leder sier til meg og det faktum at det er velgerne som skal avgjøre dette, sier Jensen. Men hun går ikke med på at Frp vil følge handlingsregelen: - Vi har lansert en alternativ handlingsregel. Også vi mener det må være regler for den økonomiske pengebruken i Norge, men det er ikke slik at fordi Jens Stoltenberg har laget denne regelen, så er det den riktige. Vi mener vi må dreie pengebruken over på mer lønnsomme investeringer som øker veksten i norsk økonomi.
Høyre-leder Erna Solberg slår nå fast at en regjering med henne som statsminister skal følge handlingsregelen.